10. ΝΟΜΟΣ υπ’ αριθ. 1614 της 21/28 Ιουλ. 1944 Περί καθορισμού της ωριαίας αποζημιώσεως των καθηγητών των Σχολών Νηπιοκόμων και Οικοκυρικών Τμημάτων των Εθνικών Ορφανοτροφείων θηλέων Ιωαννίνων και Καστορίας και των δημοδιδασκάλων των Αγροτικών Μεταβατικών Οικοκυρικών Σχολών. Εκυρώθη δια της υπ’ αριθ. 182/1946 πράξεως Υπουργ. Συμβουλίου.  Άρθρον μόνον.-Από 1ης Απρ. 1944 η ωριαία αποζημίωσις των καθηγητών των Σχολών Νηπιοκόμων των Εθνικών Ορφανοτροφείων Θηλέων Ιωαννίνων και Καστορίας των Οικοκυρικών Τμημάτων των Εθνικών Ορφανοτροφείων Θηλέων Ιωαννίνων και Καστορίας ως και των δημοδιδασκάλων των Αγροτικών Μεταβατικών Οικοκυρικών Σχολών περί ων αι διατάξεις του εδαφ. 2 του άρθρ. 20 του υπ’ αριθ. 1316/42 Ν.Δ/τος «περί Εθνικών Αγροτικών Νηπιοτροφείων κλπ.», του εδαφ. 2 του άρθρ. 5 του υπ’ αριθ. 1843 Ν.Δ/τος «περί συστάσεως Οικοκυρικών Τμημάτων εις τα Εθνικά Ορφανοτροφεία Θηλέων κλπ.», και του εδαφ. 3 του άρθρ. 9 του υπ’ αριθ. 2470/1940 Α. Νόμου  «περί ιδρύσεως Αγροτικών Μεταβατικών Οικοκυρικών Σχολών» ως  αύται ετροποποιήθησαν υπό του άρθρ. 3 του υπ’ αριθ. 866/1943 Νόμου, καθορίζεται εκάστοτε δια κοινής αποφάσεως των Υπουργών Οικονομικών και Εθνικής Προνοίας, μη δημοσιευομένης εις την Εφημερίδα της Κυβερνήσεως. Το έδάφ. 2 του άρθρ. 3 του υπ’ αριθ. 866/1943 Νόμου διατηρείται εν ισχύϊ. 